als_Latn dik_Latn sag_Latn
Prej disa ditësh ka nisur një fushatë e thellë shkarkimesh në radhët e administratës, sidomos ndaj LSI. Për këtë arsye, kjo forcë politike dje ka vënë në lëvizje të gjithë krerët e shtetit dhe ndërkombëtarët për situatën e krijuar. Kreu i saj, Petrit Vasili, u ka dërguar një letër Presidentit, Kryeministrit, kreut të Kuvendit dhe Kryeprokurorit, duke i vënë në dijeni për rastin. Po ashtu kjo letër i ka shkuar OSBE dhe ambasadave të akredituara në vendin tonë.
“Qeveria Shqiptare ka marrë në datën 2 Qershor një vendim lidhur me masat për monitorimin apo përdorimin e Burimeve Njerëzore, Financiare apo Logjistike shtetërore të progresit të zgjedhjeve të 2017. Ky vendim nuk është marrë në një mbledhje të Këshillit të Ministrave dhe kjo është e patolerueshme. Ai i referohet një mbledhjeje, e cila nuk ka ndodhur. Një vendim kaq i rëndësishëm nuk i është nënshtruar asnjë debati qeveritar dhe mundësisë së shprehjes se opinioneve nga ministrat, ose hartuar e miratuar në mënyrë tërësisht te njëanshme, ku specifikoj anëtarët e Kabinetit Qeveritar përfaqësues të LSI-së, kanë qenë jashtë diskutimit dhe janë vënë para faktit të kryer, duke u çuar një vendim qarkullues, të cilit nuk i njihen as autorët dhe as ata që kanë dhënë opinionet”, thuhet aty. LSI nga ana e saj ka lëshuar kritika shumë të forta ndaj qeverisë, duke i distancuar komplet nga funksionimi i saj. Ajo ka hedhur dyshime mbi vendimet dhe mbledhjet e zhvilluara.
“Një mënyrë e tillë okulte e funksionimit të qeverisë, ku përgjegjësia bie mbi kryeministrin dhe Sekretarin e Përgjithshëm të Këshillit të Ministrave. Hedh hije të forta dyshimi në një moment vetëm transparenca, komunikimi i hapur dhe përfshirja e të gjithë aktorëve, janë ato që zgjedhjet e lira e të ndershme presin në Shqipëri. Fatkeqësisht marrëveshja politike e 18 Majit, në vend të qartësisë e ndershmërisë, prodhoi një komunikim të njëanshëm, të mbyllur dhe të errët”, thuhet në letër. Pra dje janë dhënë sinjalet e qartë se lufta PS-LSI sapo ka nisur dhe do acarohet nga dita në ditë.
als_Latn als_Latn als_Latn